Missatge: Tarda nit de reis accidentada al Vendrell. Aquest dijous, 5 de gener, cap a les set de la tarda, un vehicle va envair el carril contrari a l'N-340, al tram entre l'hospital del Vendrell i la gasolinera de Bellvei, i va xocar contra un camió. L'impacte va deixar el turisme destrossat. En aquell moment, un conductor d'ambulància que passava per la zona, sense estar de servei, va parar per auxiliar els possibles ferits. En veure que el conductor del camió estava il·lès, es va apropar al cotxe per comprovar l'estat de l'altre conductor, però mentre intentava localitzar-lo, va veure com l'ambulància es movia. El conductor del vehicle, va aprofitar la distracció de l'accident per robar el vehicle d'assistència. Però metres més endavant, va topar amb un altre turisme i es va donar a la fuga, deixant-ne ferida la conductora, que va haver de ser traslladada a l'Hospital de Santa Tecla.Quan el lladre va arribar fins a la rotonda de Les Mates del Vendrell, va decidir abandonar l'ambulància i fugir a peu. Els Mossos d'Esquadra van obrir una investigació sobre el succés, i de moment estan intentant localitzar el lladre de l'ambulància, que segons algunes hipotesis podria patir un desequilibri mental.http://delcamp.cat/baixpenedesdiari/noticia/4399/provoca-un-accident-al-vendrell-i-roba-lambulancia-que-va-parar-per-atendrel

Resposta: Déu n'hi do.Em recorda un cas que va passar a Olot, fa pocs anys. Una ambulància havia aparcat davant d'una casa del Passeig de Barcelona per a recollir-hi una senyora gran, a qui havien de dur a l'hospital, que aleshores era al centre de la ciutat. Havien deixat les claus al contacte i, quan van sortir de l'edifici, l'ambulància no hi era. Alertada la policia municipal, van interceptar el vehicle a la carretera de La Canya, a la sortida nord d'Olot. El lladre va resultar ser un noi, conegut pels seus problemes mentals, que anant cap a l'estació d'autobusos i pensant que perdria el que anava cap a Girona, veient l'ambulància allà, aparcada i amb les claus, va pensar que en faria més via.La senyora va ser portada fins a l'hospital en la cadira de dues rodes de l'ambulància, davant la perplexitat dels qui ho van veure. Molts comentaven que era cosa de les retallades en sanitat.